钦定古今图书集成/历象汇编/乾象典/第011卷 > 《天对》唐·柳宗元
## 钦定古今图书集成/历象汇编/乾象典/第011卷 > 《天对》唐·柳宗元

蒋之翘曰：《天问》者，乃屈原之所作也。汉王逸序云：“屈原放逐，忧心愁悴，彷徨山泽，经历陵陆，嗟号旻昊，仰天叹息。见楚有先王之庙及公卿祠堂，图画天地山川神灵，琦玮僪佹，及古圣贤怪物行事，因书其壁，呵而问之，以渫愤懑，舒写愁思，乃假天以为言焉，故作《天问》。” 此子厚取《天问》所言，随而释之，遂作《天对》云。

问曰：“遂古之初，谁传道之？上下未形，何由考之？冥昭
瞢暗，谁能极之？冯翼惟象，何以识之？”

对曰：“本始之茫，诞者传焉。鸿灵幽纷，曷可言焉。曶黑
晰眇，往来屯屯。”

曶黑，微昧也。晰，明也。《屯》，难也。

庞昧革化，惟“元气存”而何为焉。

《易》：“天造草昧。” 注：“造物之始。始于冥昧。”

问：“明明暗暗，惟时何为？阴阳三合，何本何化？”

对“合焉”者三：一以统同。

柳自注：“《穀梁传》：‘独阴不生，独阳不生，独天不生，三合然后生’。” 王逸以为天地人，非也。

吁炎吹泠，交错而功。

吴人谓水曰泠泽

问：“圜则九重，孰营度之？惟兹何功，孰初作之？”

《对》：“无营以成”，沓阳而“九。”

“沓” ，积也。九，阳数之极。所谓“九天” 也。

转輠浑沦，蒙以圜号。冥凝元釐，无功无作。

《輠车》，盛膏器也。古者车行，常载脂膏以涂轴，故轴滑易行，即其器也。或云：“輠车，毂转貌。”

问：“斡维焉系？天极焉加？”

对“乌徯系维”，乃縻身位。

徯，待也。《淮南子帝维》曰：维运之以斗，东北为报德之维，西南为背阳之维，东南为常羊之维，西北为号通之维。注：四角为维也。

无极之极，漭弥非垠。

张衡《灵宪》：“八极之极，径二亿三万二千三百里。” 漭弥，水大貌。垠，岸也。

或形之加，孰取大焉。

天极，谓南北。极天之枢纽，常不动处。譬则车之轴也。故对言其如为有形之加，则物孰有大于此者。正谓无极之极故耳。

问：“八柱何当？东南何亏？”

《对》：“皇熙亹亹，胡栋胡宇。完离不属焉，恃夫八柱。”

《素问》：“天不足西北，地不满东南。” 注：中原地形，西北高，东南下。今百川满凑东之沧海，则四方之高下可知。《河图》言：昆仑者，地之中也。地下有八柱，柱广十万里，有三千六百轴，互相牵制，名山大川，孔穴相通。

问：“九天之际，安放安属？”

对：“无青无黄，无赤无黑，无中无旁，乌际乎天则。”

则，法也，即所谓“圜则九重” 者。

问：“隅隈多有，谁知其数？”

对“巧欺淫诳，幽阳以别。无隈无隅，曷譬厥列。”

《淮南子》：天有九埜，九千九百九十九隅，故对言之。谓天地至大，何方何隅，不可以数穷也。

问：“天何所沓？十二焉分？”

对“折篿《剡筳》”，“午施旁竖。”

折断也。楚人名结草折竹以卜曰篿。剡。削也。《离骚》：索藑茅以筳篿兮。命灵氛为余占之。

鞠明究曛，自取十二。非余之为，焉以告汝。

“曛《日入馀光》” 一岁，日月凡十二会，所会为“辰。”

问：“日月安属？列星安敶？”

《对》，“规毁魄渊，太虚是属。”

规魄谓日月也

“碁布万荧”，咸是焉托。

言列星如碁形之布置也。荧，明也。

问：“出自《旸谷》，次于《蒙汜》，自明及晦，所行几里？”

对轴旋南，画轴奠于北。

浑天之法，天地之形如鸡子，北耸而南下，故北极常不没，南极常不见，其转如车轴，日月星辰常下回也。

孰彼有出次，惟汝方之侧。平施旁运，恶有“谷汜

次，舍也。谷旸谷。《书》宅嵎夷曰旸。谷汜，蒙汜。《尔雅》：西至日所入为大蒙。

“当焉为明，不逮为晦。”度引久穷，不可以里。

《淮南子》：“日出于旸谷，浴于咸池，拂于扶桑，沦于蒙谷，入于虞渊之汜，曙于蒙谷之浦，行九州七舍，有五亿万七千三百九里。” 历家以为周天赤道一百七万四千里，日一昼夜而一周，春秋二分，昼夜各行其半，而夏长冬短，一进一退，又各以其什之一焉。

问：“夜光何德，死则又育。厥利惟何，而顾兔在腹？”
对：“毁炎莫俪，渊迫而魄，遐违乃专。何以死育？”

俪，偶也。毁炎，谓日魄，月也。死晦。育，生也。此对之意，如历家旧说云：月朔则去日渐远，故魄死而明生，既望则去日渐近，故魄生而明死，至晦而朔，则又远日而明复生，所谓死而复育也。

元阴多缺，爰感厥兔。不形之形，惟神是类。

谓“月中有兔” ，元阴之所感也。

问“女岐无合，夫焉取九子？”

《对》：“阳健阴淫，降施蒸摩。岐灵而子焉，以夫为。”

《女岐》神女无夫而生九子。

问：“伯彊何处，惠气安在？”

对：“怪沴冥㪅，伯彊乃阳。顺和调度，惠气出行。时届时
缩，何有处乡。”

伯彊大厉，疫鬼所至，伤人。

问：“何阖而晦？何开而明？”

《对》：“明焉非辟，晦焉非藏。”

问：“角宿未旦，曜灵安藏？”

《对》：“孰旦孰幽，缪躔于经。苍龙之寓，而廷彼角亢。”

躔，日月行次也。亢，星名。《尔雅》：“寿星，角亢也。” 《国语》：“辰角见而雨毕。” 注：辰角，大辰，苍龙之角。见者，朝见东方，建戌之初，寒露节也。问：言角宿未旦者，指东方苍龙之位耳。谓东方苍龙，角亢之宿，虽日出之方，而其晦明固自有经度也。

问：“不任汨鸿，师何以尚之？”“佥曰何忧，何不课而行之？”
对：“惟鲧𫍢𫍢，邻圣而孽。”

王子年《拾遗记》云：“夏鲧治水无功，沉于羽川，化为元鱼，大千尺，后遂死，横于河海之间。”

《恒》《师》“厖蒙”，乃尚其圮。

《师》，众也。《尚》，举也。圮，毁也。此谓鲧之不任治洪水，众论不明，不察其方，命圮族而举用之也。

后惟师之难。頞使试。

恨，张目也。頞，鼻茎蹙頞也。此谓四岳举鲧。尧曰：“吁！咈哉！”佥曰：“试可乃已。”非乐于用之也。

问：“鸱龟曳衔，鲧何听焉？顺欲成功，帝何刑焉？永遏在
羽山，夫何三年不施？”

对：“盗堙息壤，招帝震怒。赋刑在下，而投弃于羽。方陟
元子，以引功定地。”

堙，塞也。招，举也。引，嗣也。《山海经》：鲧窃帝之息壤以堙洪水，帝令祝融杀鲧于羽郊。《书洪范》：鲧堙洪水，汨陈其五行。帝乃震怒，鲧则殛死，禹乃嗣兴。《淮南子》：凡鸿水渊薮自三百仞以上二亿三万三千五百五十里，有九渊。禹乃以息土填洪水，以为名山。注：息土不耗减，掘之益多，故以填洪水也。羽山在东海中。

胡离厥考，而鸱龟肆喙。

“考” 谓禹之父鲧也。喙，口也。鸱龟，事无考。旧说谓鲧死为鸱龟所食也。

问：“伯禹腹鲧，夫何以变化？纂就前绪，遂成考功，何续
初继业，而厥谋不同？”

《对》“气孽宜害”而“嗣续”，“得圣污涂”而“芙蕖”“夫固不可以
类”

《芙蕖》荷总名。谓荷之生于淤泥中，以喻禹之生于

鲧也。

胝躬躄步。

《列子杨朱篇》。“身体偏枯。手足胼胝。” 注：“胝，皮厚也。又足茧也。” 《扬子》。“巫步多禹” 注：“谓姒氏治水土涉山川。病足。故行跛也。”

桥楯《勚踣》。

桥谓以铁如椎，头长半寸，施之履下，以上山，不蹉跌也。楯形如箕，擿行泥上。勚，劳踣，僵也。《勚踣》谓劳剧而顿仆也。

厥十有三载，乃盖考丑。宜仪刑九畴，受是元宝。“昏成
厥孽，昭生于德。惟氏之继，夫孰谋之式？”

《史记》：“禹伤父鲧功之不成，乃劳身焦思，居外十三年，过家门不敢入。” 《洪范》：“鲧则殛死，禹乃嗣兴。天乃锡禹《洪范》九畴。”

问：“洪泉极深，何以寘之？”

对：“行鸿下𬯎，厥丘乃降。焉填绝渊，然后夷于土。”
问：“地方九则何以坟之？”

对：“从民之宜，乃九于《埜坟》。厥贡艺，而有上中下。”

九，则九州之界也。坟，土之高者也。此言“坟厥贡艺。”

又似有区别之义焉

问：“应龙何画？河海何历？”

《对胡》“圣为不足，反谋龙智。畚锸究勤，而欺画厥尾。”

《山海经》云：“禹治水，有应龙，以尾画地，即水泉流通，禹因而治之。” 子厚谓不然也。

问：“鲧何所营？禹何所成？康回冯怒，墬何故以东南倾？”
对圜焘廓大，厥立不植。地之东南，亦已西北。彼回小
子，胡颠陨尔力？夫谁骇汝？为此而以慁天极。

圜，天体也。焘，溥，覆照也。陨，从高下也。慁，辱也，扰也。《列子》，共工氏子。与颛顼争为帝，怒而触不周之山，折天柱，绝地维。故天倾西北，日月星辰就焉；地不满东南，百川水潦归焉。康回，共工名也。

问：“九州安错，川谷何洿？”

《对》“州错富媪，爰定于趾。”

坤为母，故称“媪” 也。

躁川静谷，形有高庳。

水注海曰“川” ，注川曰“溪” ，注谿曰“谷。” 庳，短也。

问：“东流不溢，孰知其故？”

对：“东穷归墟，又环西盈脉，穴土区而浊浊清清。”

《列子》：“渤海之东，不知几亿万里，有大壑焉，实惟无底之谷，名曰归墟。八纮九埜之水，天汉之流莫不注之，而无增无减焉。”

坟垆：疏渗渴而升。充融有馀，泄漏复行。

《说文》：垆，黑刚土也。《书》：下土坟垆。注：下者，垆，垆疏也。渗，下漉也。《庄子》：“天下之水，莫大于海，百川归之，不知何时止而不盈；尾闾泄之，不知何时已而不虚。”

“器运浟浟”，又何溢为。

朱熹曰：“柳子明归墟之泄非出之天地之外也，但水入于东而复归于西，又渗缩而升，乃复出于高原而下流于东耳。此其说亦近似矣，然以理验之，则天地之化，往者消而来者息，非以往者之消复为来者之息也。水流东极，气尽而散，如沃焦釜无有遗馀，故归墟、尾闾亦有沃焦之号，非如未尽之水，山泽通而流” 注不穷也。

问：“东西南北，其修孰多？”

《对》。“东西南北，其极无方。夫何鸿洞，而课校修长。”

鸿，大也。洞，通也。《淮南子》：合四海之内，东西二万八千里，南北二万六千里。注：子午为经，卯酉为纬。言经短纬长也。禹乃使太章步，自东极至于西极，二亿三万三千五百里七十五步。使竖亥步，自北极至于南极，二亿三万三千五百里七十五步。注：海内有长短，极内等也。其他诸说不同。

问：“南北顺椭，其衍几何？”

《对》：“茫忽不准，孰衍孰穷？”

问：“昆仑县圃，其凥安在？”
对：“积高于干，昆仑攸居。”

《水经》：“昆仑山在西北，去嵩高五万里，地之中也。其高万一千里，河水出其东北陬。” 又：“昆仑之山三级，下曰樊桐，中曰元圃，上曰层城。”

“蓬首虎齿”，爰处爰都。

《山海经》：“西海之南，流沙之滨，赤水之后，黑水之前，有大山，名昆仑之丘，其下有弱水之渊环之。其神蓬首戴胜，虎齿而善啸者，名西王母也。”

问：“增城九重，其高几里？”

对“增城之高，万有三千”，

《淮南子》：“昆仑虚中有增城九重，其高万一千里，百一十四步二尺六寸。” 东方朔《十洲记》：“昆仑山有三角，一角正东，名曰昆仑宫。其处有积金为墉城，面方千里，城上安金台五所，玉楼十二。” 此云万有三千，其说不同，诞实未详。

问：“四方之门，其谁从焉？”

对：“凊温燠寒，迭出于时。时之丕革，由是而门。”

《黄帝素问》“天不足西北，左寒而右凉；地不满东南，右热而左温。” 《淮南子》：“昆仑虚，旁有四百四十门。”

问：“西北辟启，何气通焉？”

《对》：“辟启之通，玆气之元。”

《淮南子》：“昆仑虚玉横维其西北隅，北门开，以纳不周之风。”

问：“日安不到，烛龙何照？”

对修龙口燎，爰北其首。九阴极冥，厥朔以炳。

旧说，天地之西北，有幽冥无日之国，有龙衔烛而留照之。《山海经》：“西北海之外，赤水之北，有章尾山，有神人而蛇身面赤，其瞑乃晦，其视乃明，是谓烛龙。”

问：“羲和之未扬，若华何光？”

对：“惟若之华，禀羲以耀。”

《广雅》日御曰：“羲和，月御曰望舒。” 《山海经》：“东南海外有羲和之国，有女子名曰羲和。是生十日，常浴日于甘渊。” 又灰野之山有树，赤叶赤华，名曰若木。日所入处，生昆仑西，附西极也。又《淮南子》，“若木在建木西，未有十日，其华照下地。” 注：“若木端有十日状。”

如莲珠华，光光照其下也。

问：“何所冬暖？何所夏寒？”

对：“狂山凝凝，冰于北至。爰有炎洲，司寒不得以试。”

《山海经》：“狂山无草木，冬夏有雪，狂水出焉。” 东方朔《十洲记》：“南方有炎洲，在南海中，其地方二千里。” 《淮南子》：“南至委火炎风之时，北方之极，有冻寒积冰雪霰霜露漂润群水之埜。”

问：“焉有石林，何兽能言？”

《对石》《胡不林》，“往视西极。”

左思《吴都赋》：“虽有石林之岝崿，请攘臂而靡之。虽有雄虺之九首，将抗足而”之按赋以“石林”与“雄虺”同称，则石林当在南方矣。然子厚云：“石胡不林，往视西极。”《淮南子》又云：“西方之极，石城金室。”其说未知孰是。

兽言“嘐嘐，人名是达。”

《说文》：“嘐，夸语也。” 《山海经》：鹊山有兽，类猕猴，被发垂地，名曰猩猩，知人名。其为兽，如豕而人面。

问“焉有龙虬负熊以游？”

对：“有虬蜲蛇，不角不鳞。嬉夫元熊，相待以神。”

有角曰龙，无角曰虬翘按：龙虬负熊之说，子厚之对，既无所据，而朱子亦以未详。然考之古文，“能” “熊” 二字，互相为用，如《左传》尧殛鲧于羽山，其神化为黄熊以入水。《国语》又作黄能。《释文》以熊兽属，非入水之物，故是鳖也。《尔雅》：“鳖三足曰能。” 况俗所传能为龙使龙行能必先之。又《酉阳杂俎》云：龙头上有一物如博山形，名尺木。龙无尺木，不能升天。兹《天问》“龙虬负熊” ，直此说耳。

问：“《雄虺》九首，儵忽焉在？”

《对》“南有怪虺，罗首以噬。儵忽之居，帝南北海。”

虺，蛇属。《尔雅》：“博三尺，首大如擘。” 《招魂》：“南方雄虺九首，往来儵忽。” 注：“儵忽，疾急貌。” 考之文义，两处正同。王逸乃以儵忽为电光，既失其旨矣。而子厚之对，又直取《庄子》“南海之帝为儵，北海之帝为忽” 而言，又自注儵忽在《庄子》甚明。王逸以为电，非也。则不第缪误特甚，而又使“雄虺” 一句为无所䜣问，岂亦屈原之本意乎？

问：“何所不死，长人是守。”

《对员丘之国身民后死》，

《山海经》：“不死民在交胫国东，其人黑色，寿不死。” 注：“圆丘上有不死树，食之乃寿。有赤水，饮之不老。”

封嵎之守，其横九里。

封、嵎二山，在吴越之间，汪芒氏之国。《鲁国语》：“吴隳会稽，获巨骨焉，问之仲尼，仲尼曰：‘昔禹致群臣于会稽之山，防风氏后至，禹杀而戮之，其骨专车’。” 客曰：“敢问谁守为神？” 仲尼曰：“山川之灵，足以纪纲天下者，其守为神。” 客曰：“防风氏何守也？” 仲尼曰：“汪芒氏之君也，守封嵎之山者也，为漆姓。在虞、夏、商为汪芒氏，于周为” 长翟，今为大人。长之极几何？仲尼曰：“长者不过十数之极也。” 《注》：“今之湖州武康县东有防风山，山东二百步有禺山，防风氏庙在封、嵎二山之间。” 《春秋穀梁传文公十一年》：“叔孙得臣败狄于咸，长狄也，射其目，身横九亩。”

问：“靡蓱九衢，枲华安居？”

《对》：“有蓱九岐，厥图以诡。”

《说文》：“蓱，无根，浮水上而生者。” 《山海经》：“宣山上有桑焉，其枝四衢。” 注：“枝交互四出。” 又：“少室山有木，名帝休，其枝五衢。” 注：树枝交错，相重互出，有象路衢。故柳自注云：逸以为生九衢中，谬矣。

浮山孰产，赤华伊枲。

《山海经》：“浮山有草焉，其叶如麻，赤华即枲华也。” 《尔雅释草》“有枲麻，麻有子曰枲。” 疏：“麻一名枲。”

问：“灵蛇吞象，厥骨何如？”

《对巴》蛇腹象足，觌厥大。三岁遗骨，其修已号。

《山海经》：“南海内有巴蛇，身长百寻，其色青黄赤黑，食象。三岁而出其骨。君子服之，无心腹疾。”

问：“黑水、元趾，三危安在？”

《对》：“黑水淫淫，穷于不姜。元趾则北，三危则南。”

《尚书禹贡》：“导黑水，至于三危，入于南海。” 按黑水出张掖鸡山，自三危山南流至文单国，谓之扶南江，至奔陀国入于南海。《元趾》未详。

问：“延年不死，寿何所止？”

《对仙者》幽幽，寿焉孰慕？短长不齐，咸各有止。胡纷华
漫汗，而僭谓不死？

《黄帝素问》：“上古有真人，寿蔽天地，无有终时；中古有至人，益共寿命而强者也；其次有圣人者，形体不敝，精神不散，亦可以百数也。” 《淮南子》：“吾与漫汗期于九垓之外。” 注：“漫汗不可知也。”

问：“鲮鱼何所？鬿堆焉处？”

对“《鲮鱼人》貌迩列姑射。”

鲮鱼，鲤也。一云“陵鲤” 也。有四足，形若鼍而短小，出南方。《山海经》西海中近列姑射山有陵鱼，人面人。

手鱼：身见则风涛起。《风土记》：鲮鱼，腹背皆有刺，如五角菱。

《鬿雀峙》北号，惟人是食。

《山海经》：北号山有鸟，状如鸡而白首，鼠足虎爪，名曰鬿雀，食人。故柳自注谓堆当为雀，王逸以为奇兽，非也。

问“羿焉？”《日》“乌焉解羽，
对焉有十？日其火，百物羿宜。炭赫厥体，胡庸以枝屈。”

《山海经》：“黑齿之北曰汤谷，居水中，有扶木，九日居下，枝皆戴乌。” 《淮南子》，“尧时十日并出，草木焦枯。尧命羿仰射十日，中其九日。日中九乌皆死，堕其羽翼，故留其一日也。”

大泽千里，群鸟自解。

柳自注：“《山海经》大泽千里，群鸟之所生” 及所解，又《穆天子传》：“北至旷原之埜，飞鸟之解其羽。问作乌字，当为鸟，后人不知，因配上句改为乌也。” 今按：旧说为日中之乌，而借“解羽” 二字，于义亦通。如柳说则别是一事，详其句法，亦非大乖误者，并存之。

问禹之力，献功降省，下土方焉得彼嵞山女，而通之
于台桑。闵妃匹合，厥身是继。胡为嗜欲，不同味而快？
晁饱
对，禹惩于续，嵞妇亟合。离厥肤，三门以不视。呱呱
之不衋，而孰图厥味？卒燥中埜，民攸宇攸暨。

此谓禹娶嵞山氏之女，虽念继嗣之重，而勤劳不顾其家，非徒欲饱快一朝之情，盖欲民安其居也。

问：“启代益作，后卒然离？”
对：彼呱克臧，俾姒作夏献。后益于帝，谆谆以不命。复
为叟者，曷戚曷孽。

旧说《书·甘誓》启作。“后有扈不服，启遂与大战于甘。”

问：“何启惟忧而能拘”，是达皆归射。而无害厥躬。〈按朱

《注》：“此章之义未详。”

《对》“呱勤于德，民以乳活。”扈仇厥正，帝授柄以挞凶穷
圣庸夫，孰克害。

问“何后益作革，而禹播降。”

对：“益革民艰，咸粲厥粒。惟禹授以土，爰稼万亿。违溺
践垍休居以康，食姑，不失圣天，胡往不道？
问启棘宾商，九辩《九歌》。”

对：“启达厥声，堪舆以呻。辨同容之序，帝以𧵍嫔。”〈𧵍音茂〉

问言“棘宾商” ，未详。朱子以为棘当作梦，商当作天，以篆文相似而误也。盖其意本谓启梦上宾于天，而得帝乐以归，如《列子》《史记》所言周穆王、秦穆公、赵简子梦之帝所，而闻钧天广乐，九奏万舞之类耳。况《山海经》云“夏后氏上三嫔于天，得《九辩》与《九歌》” 以下，又《骚经》云“启九辩与《九歌》，夏康娱以自纵” 是也。子厚之对，亦似知“商” 为“天” 字之意。而“梦” 之误“棘” ，“宾” 之误“嫔” ，所未闻者也。

问：“何勤子屠母，而死分竟地？”

《对》：“禹母产圣，何疈厥旅？彼淫言乱噣，聪馘以不处。”

疈，判也，裂也；膂，脊骨也。《帝王世纪》：“禹腷剥母背而生翘。” 按：《勤子屠母》详其文势，上句方言启事，而未有所问，则此句不应反说禹初生时事。故朱子引《淮南》所说，禹治水时自化为熊，以通轘辕之道，嵞山氏见之而惭，遂化为石，时方孕启，禹曰：“归我子。” 于是石破北方而启生，其石在嵩山竟地，即化石也。此皆怪妄不足论。但恐文义当如此耳。噣口也。馘。耳也。

问：“帝降夷羿，革孽夏民。胡射夫河伯，而妻彼雒嫔？”
对：“夷羿滔淫，割㪅后相。夫孰作厥孽，而诬帝以降？”

《左传》：“昔有夏之衰，羿自鉏迁于穷，因夏民以代夏政。恃其射也，不修民事，而淫于原兽。” 帝谓帝天也。

“震皓厥鳞集，矢于皖肆。叫帝不谌，失位滋嫚。”有洛之
嫮，焉妻于狡。

皓，白也。谌，诚也。嫚，侮易也。嫮，好也。河伯化为白龙，游于水旁，羿见射之，眇其左目。河伯上诉天帝，天帝曰：“使汝深守神灵，羿何从得射。汝今为虫兽，当为人所射，固其宜也。” 羿又梦与雒水神宓妃交接也。

问：冯珧利决，封豨是射。何献蒸肉之膏，而后帝不若
对：夸。夫快杀鼎豨，以虑饱。馨膏腴帝，叛德恣力。胡肥
台舌喉，而滥厥福？

《问》：言羿猎射封豨，以其肉膏祭天帝，天帝犹不顺羿之所为也。封豨，神兽也；台，我也。

问：浞娶纯狐，眩妻爰谋。何羿之射，革而交吞。揆之
对寒，谗妇谋。后夷卒戕，荒弃于埜俾，奸民是臧。举土
作仇，徒怙身弧。

寒寒浞夷羿也。《左传》：“羿不修民事，而淫于原兽。寒浞，伯明氏之谗子弟也，信之使为己相。浞行淫于内，施赂于外，虞羿于田，树之诈慝，以取其国家。羿田将归，家臣逄蒙杀而烹之。浞因羿室，生浇及殪。恃其谗慝诈伪而不德于民，使浇用师灭斟灌及斟寻氏。夏遗臣靡自有鬲氏收二国之烬以灭浞。”

而立少康。少康灭浇于过，后杼灭殪于戈，有穷由是遂亡。

问：“阻穷西征，岩何越焉？化为黄熊，巫何活焉？”

对“鲧殛《羽岩》，化黄而渊。”

问：“咸播秬黍，莆雚是营。何由并投，而鲧疾修盈？”
对：子“宜播稙穉，于丘于川。维莞维蒲，维菰维芦。丕彻
以图民，以讙以都。”

子谓禹鲧之子也。先种曰稙，后种曰穉。《诗》閟宫稙穉，菽麦莞艸也。蒲，冰。艸，可以为席。菰，雕菰也。

尧酷厥父，厥子激以功。克硕厥祀，后世是郊。

《左传》：“鲧化为黄熊，入于深渊，实为夏郊，三代祀之。”

问：“白蜺婴茀，胡为此堂。安得夫良药，不能固臧。天式
从横，阳离爰死。大鸟何鸣？夫焉丧厥体？”

《对》：“王子怪骇，蜺形茀裳。衣褫操戈，犹懵。夫药良终，鸟
号以游，奋厥篚筐曶。漠莫谋形，胡在胡亡！”

褫夺衣也。《列仙传》：崔子文学仙于王子侨，子侨化为白蜺而婴茀持药与之。子文惊怪，引戈击蜺，因堕其药。俯而视之，子侨之尸也。须臾化为大鸟，飞鸣而去。

问：“蓱号起雨，何以兴之？”

对“幽阳潜爨，阴蒸而雨。蓱冯以兴，厥号爰所。”

《蓱蓱》翳，雨师名也。

问：“撰体胁鹿，何以膺之？”

《对》：“气怪以神，爰有奇躯。胁属支偶，尸帝之隅。”

胁，两膀也。属，连也。《鹿神》鹿。旧注：天撰十二神鹿，一身八足，两头。

问：“鳌戴山抃，何以安之？”

《对》“宅灵之丘，掉焉不危。鳌厥首而恒以恬夷。”

《列子汤问篇》：“渤海之东，有五山焉，岱舆、员峤、方壶、瀛洲、蓬莱，其山高下周旋三万里，所居之人皆仙圣之种。五山之根，无所连著，帝命禺疆使巨鳌十五举首而戴之，迭为三番，六万岁一交焉，五山始峙而不动。”

问：“《释舟》陵行，何以迁之？”

《对》：“要释而陵，殆或谪之。龙伯负骨，帝尚窄之。”

“要” 当作恶，音乌。《列子汤问篇》：“龙伯之国有大人，举足不盈数步，而暨五山之所，一钓而连六鳌，合负而趋归其国，灼其骨以数焉。帝凭怒，侵灭龙伯之国使厄，侵小龙伯之民使短。”

问：“惟浇在户，何求于嫂？何少康逐犬，而颠陨厥首？女
岐缝裳，而馆舍爰止？何颠易厥首，而亲以缝？”殆
对浇嫪以力，兄麀聚之？康假于田，肆克宇之。既裳既
舍，宜咸坠厥首。

嫪，妒也。又恋惜也。《礼记》：夫惟禽兽无礼，故父子聚麀。浇，浞之子也。旧说浇无义，淫泆其嫂，往至其户，佯有所求，因与淫乱。夏少康因田猎放犬逐兽，遂袭杀浇而断其头。坠，颠陨也。女岐，浇嫂也。言女岐与浇淫泆，为之缝裳，于是其舍而宿止。少康夜袭，得女岐头，以为浇，因断之，故言易首。然亦无所据。

问：“汤谋《易》旅，何以厚之？”

“汤” 与上句“过浇” ，下句“斟寻” ，事不相涉，疑本“康” 字之误，谓少康也。子厚乃实以汤事对之。

《对》：“汤奋癸旅，爰以伛拊。载厥德于葛，以诘仇饷。”

癸夏桀，名伛。拊谓矜怜抚掩之也。《尚书》：汤与桀战于鸣条。《仲虺之诰》，乃葛伯仇饷，初征自葛始。攸徂之民，室家相庆，曰：徯我后，后来其苏。民之戴商，厥惟旧哉。

问：“覆舟斟寻，何道取之？”

《对》：“康复旧物，寻焉保之？覆舟喻易，尚或艰之。”

斟寻，国名。杜预曰：“斟灌、斟寻，夏同姓诸侯。后相失国，依于二斟，为浇所灭。其子少康为虞庖正，有田一成，有众一旅，遂灭过浇，祀夏配天，不失旧物也。” 《覆舟》，言夏后相倾覆于斟寻之国也。

问：“桀伐蒙山，何所得焉？妹喜何肆？汤何殛焉？”

对：“惟桀嗜色，戎得蒙昧。淫处暴娱，以大启厥伐。”

《国语》：“昔夏桀伐有施，有施人以妹喜女焉。” 注：“有施，喜姓之国，妹喜，其女也。”

问：“舜、闵在家，父何以鳏？尧不姚告，二女何亲？”

《对》：“瞽父仇舜，鳏以不俪？尧专以女，兹俾引厥世。”

以女妻人曰女。《尚书》：“女于时，观厥刑于二女”，釐降二女于“汭嫔于虞”，

“惟蒸蒸翼翼于。”之《汭》。

《尚书尧典》：“父顽母嚚，象傲克谐，以孝烝烝。”又“水之《汭》”，舜之所居也

问：“厥萌在初，何所意焉？《璜台十成》，谁所极焉？”

《对》：“纣台于璜，箕克兆之。”

璜，美玉也。《问》，言贤者预见萌芽之端而知其存亡，非虚亿也。纣作象箸而箕子叹，预知象箸必有玉杯，玉杯必盛熊蹯豹胎，如此必祟广宫室。纣果作玉台十重，糟丘酒池，以至于亡。

问：“登立为帝，孰道尚之对：“惟德登帝，师以首之。”

《登帝》，谓匹夫而有天下者，舜、禹之类是也。《旧注》以为伏羲，无据，特以下句为女娲故耳。

问：“女娲有体，孰制匠之？”

《对》：“娲躯虺号，古以类之。胡曰日化七十，工获诡之。”

娲，古风姓，天子也。《山海经》：“女娲之肠化为神处。” 《栗广之埜》注：“女娲，古神女帝，人面蛇身，一日中七十变，其肠化为此神。” 《列子》：“女娲氏蛇身人面，牛首虎鼻。此有非人之状，而有大圣之德。”

问：“舜服厥弟，终然为害，何肆犬豕而厥身不危败？”
对：舜弟视厥仇，毕屠水火，夫固优游以圣，而孰殆厥
祸？

屠水火焚廪浚井也

犬龂于德，终不克以噬。“昆庸致爱，邑鼻以赋富。”

龂当作狺。犬𩰚声也。有庳。国名。象所封。通作鼻。

问吴获迄，古，南岳是止。孰期去斯，得两男子。

对：“嗟伯之仁逊，季旅岳雍。同度厥义，以嘉吴国。”

伯谓泰伯。季，谓季历。雍谓仲雍也。《史记吴世家》：吴泰伯弟仲雍，皆古公亶父之子，而王季历之兄也。

问：“缘鹄饰玉，后帝是飨。”何承谋夏桀，终以灭丧？
对“空桑鼎殷，谄羹厥鹄？”

《列子》：伊尹生于空桑。详见后。“水滨之木，得彼小子。” 注：《史记殷纪》：“阿衡欲干汤而无由，乃为有莘氏媵臣，负鼎俎以滋味说汤，致于王道。” 即所问烹鹄鸟之羹，修玉鼎以进也。

惟轲知言，瞷焉以为不仁。易愚危夫，曷揆曷谋。咸逃
丛渊，虐后以刘。

《虐后》谓桀也。刘，杀也。

问：“帝乃降观，下逢伊摰？”何条放致罚，而黎伏大说。
对降厥观于下，匪挚孰承？

挚，伊尹名。此谓相汤以成功者，非伊尹孰承之也。

《条》：《伐巢》《放》

《书》：“伊尹相汤伐桀，遂与桀战于鸣条之埜。” 又“成汤放桀于南巢。”

“民用溃厥疣，以夷于肤。”夫曷不谣？

疣，赘也。此谓鸣条之伐，南巢之放，如民之痈疽决而肤革平安，无不说者也。《书》：攸徂之民，室家相庆，曰徯我后，后来其苏。

问：“简狄在台，喾何宜？元鸟致贻，女何喜？”

《对》：“喾狄祷禖，契形于胞。胡乙𪃟之食，而怪焉以嘉。”

禖，祭也。古者求子祠于高禖《乙》燕也。

问：“该秉季德，厥父是臧。胡终弊于有扈，牧夫牛羊？”
《对》：“该德引孝蓐，收于西爪；虎手钺尸，刑以司慝。”

《左传》：“少皞氏有四叔，曰重，曰该，曰修，曰熙，实能金木及水，使该为蓐收，世不失职，遂济穷桑。” 《山海经》：“西方蓐收，金神也，左耳有毒蛇，乘两龙，面目有毛，虎爪执钺。” 《国语》：虢公梦在庙有神人面白毛虎爪，执钺，立于西阿。公觉，命史嚚占之。史嚚曰：“如君之言，则蓐收也，天之刑神也。”

牧正矜矜，浇扈爰踣。

朱熹曰：“‘该秉季德’，王逸以为汤能秉契之末德，而厥父契善之，以契为汤父，固谬。柳又以为即《左传》所云少皞氏之子该为蓐收者，亦与有扈事不相关，惟洪氏以为启者近之，疑该即‘启’字，转写之误也。言启兼并禹之末德，而禹善之，授以天下；有扈以尧舜与贤，禹独与子，故伐启，启伐灭之，有扈遂为牧竖也。但详” 其文势，乃似启反为有扈所毙，而牧夫牛羊者不知何说。下章又云“有扈牧竖” ，亦不可晓。岂以少康尝为牧正而误耶？大率此篇所问有扈羿、浞事或相并盖？其传闻之误，当阙之耳。

问：“《干》协时舞，何以怀之？”

《对》：“阶干以娱，苗革而格。”“不迫以死，夫胡狃厥贼？”

《尚书大禹谟》篇：“三旬苗民逆命，帝乃诞敷文德，舞干羽于两阶，七旬有苗格狃相狎也。”

问：“平胁曼肤，何以肥之？”

《对》：辛后𫘤狂无忧，以肥肆荡，施厥体，而充膏于肌。

问：“平胁曼肤” ，未详。旧说指纣，亦无所据，若然，则“平” 字当是辛字之误矣。辛，纣名也。𫘤，童昏也。

啬宝被躬，焚以旗之。

《史记》：“武王伐纣，纣兵败，纣走入登鹿台，衣其宝玉之衣，赴火而死。武王遂以黄钺斩纣头，悬之太白之旗。”

问：“《有扈》牧竖，云何而逢？击床先出，其命何从？”

《对》：“扈释于牧，力使后之。”民仇焉，㝢，启床以斮，

旧说有扈本牧竖耳，因何逢遇而为诸侯？启攻之，亲击于床上而杀之也？斮，斩也。

问：恒秉季德，焉得夫朴牛？何往营班禄，不但还来
对。殷武踵德，爰获牛之朴。夫惟陋民是冒，而丕号以
之。卒营而班，民心是市。

朴，大也。旧说汤常能秉持契之末德，出猎而得大牛之瑞，不但驰驱往来而已，还辄以所获遍施禄。

惠于百姓也

问：“昏微遵迹，有狄不宁。”何“繁鸟萃棘，负子肆情？”
对：“解父狄淫，遭悫以赧。”彼中之不目，而徒以色视。

晋大夫解居父聘乎吴，过陈之墓门，见妇人负其子，欲与之淫佚，肆其情欲。妇人则引《诗》刺之曰：“墓门有棘，有鸮萃止。” 此言解父有夷狄淫佚之行，遭愿悫之妇，宁有不愧赧也？

问：“眩弟并淫，危害厥兄。何变化以作诈，后嗣而逢长？”
对：象不兄龚，而奋以谋盖圣。孰凶怒，嗣用绍厥爱。

《孟子谟》“盖都，君咸我绩。”

问：成汤东巡，有莘爰极，何乞彼小臣，而吉妃是得？
对：“莘有玉女，汤巡爰获。”既内克厥合，而外弼于德。伊
知非妃，伊之知臣，曷以不识？

有莘，国名。《史记》：“阿衡欲干汤而无由，乃为有莘氏媵臣。” 谓此也。

问：水滨之木，得彼小子，夫何恶之？媵有莘之妇，
对胡“木化于母，以蝎厥圣。喙鸣不良，谩以诡正。尽邑
以垫，孰译彼梦。”

蝎，木中蠹虫，译传言也。旧说言伊尹母妊身，梦神女告之曰：“臼灶生蛙，急去无反。” 居无几何，臼灶中有生蛙。母去东走，顾视其邑，尽为大水，母因溺死，化为空桑之木。水干之后，有小儿啼水涯，人取养之。既长大，有殊才。有莘恶伊尹，从木中出，因以送女也。翘按：传记皆谓伊尹生于空桑，孔子亦生于空桑。《春秋孔演图》云：“孔子母颜氏征在游大陂之泽，梦黑帝使请己。己往，梦交语曰：‘汝乳必于空桑中’。” 觉则若感，生丘于空桑首类尼丘山，故以名。干宝云：颜氏生孔子于空桑之地，今名空窦，在鲁南山。空窦中无水，当祭洒扫以告，辄有清泉自石门出，足以周用，祭讫泉枯。今俗名女陵山。况史又有空桑之瑟，则知空桑本地名，非树也。已载见《骚注》。紏缪。

问：“汤出重泉，夫何罪尤不胜心伐帝，夫谁使挑之？”
对：“汤行不类，重泉是囚。”

《前汉志》：左冯翊有重泉。《史记》“桀不务德，召汤，囚之夏台” 是也。

“违虐立辟”，实罪德之由《师》凭怒以割，癸挑而仇。

谓“汤从众欲以割，正” ，有夏桀实有以启之，非汤之所忍为。

问：“会晁争盟，何践吾期？苍鸟群飞，孰使萃之？”
对：“胶鬲比漦，雨行践期。捧盎救灼，仁兴以毕随。鹰之
咸同，得使萃之。”

《旧说》：武王将伐纣，纣使胶鬲视武王师，胶鬲问曰：“欲以何日至殷？” 武王曰：“以甲子日。” 胶鬲还报纣，会天大雨，道难行，武王昼夜行，或谏曰：“雨甚，军士苦之，请且休息。” 武王曰：“吾许胶鬲以甲子至殷，今报纣矣。吾甲子日不到，纣必杀之，吾故不敢休息，欲救贤者之死也。” 遂以甲子日朝诛纣，不失期也。苍鸟，鹰也。言将帅勇猛，如鹰鸟群飞，惟武王能聚之。《诗》曰：“惟师尚父，时惟鹰扬” 是也。

问：“列击纣躬，叔旦不嘉，何亲揆发，定周之命，以咨嗟
对？颈纣黄钺，旦孰喜之？民父有釐，嗟以美之？”

旦，武王弟周公也。釐，说文理也，福也。列击纣躬。按《史记》，武王至纣死所，射之三发，以黄钺斩其头，悬之太白之旗是也。然未见周公不喜与其咨嗟之事。王逸注：“武王始至孟津，八百诸侯不期而到，皆曰‘纣可伐也。白鱼入于王舟，群臣咸曰：‘休哉’！周公曰：‘虽休勿休’’。” 未详所据。

问：“授殷天下，其位安施？反成乃亡，其罪伊何？”

《对》：“位庸庇民，仁克莅之。纣淫以害，师殛圯之。”

“圯” ，毁也。此谓武王之仁足以庇民，而纣之不道众所共弃也。

问：“争遣伐器”，何以行之？“并驱击翼，何以将之？”

《对》“咸逭厥死，争徂器之。翼鼓颠御，讙舞靡之。”

《六韬》曰：“翼其两旁，疾击其后。” 言武王之军，人人乐战，并驱而进之，以为二者，何以使其然？而子厚之对，直谓天下咸避虐政，故勇于奋击如此耳。

问昭后“成游南土，爰底厥利，惟何而逢彼白雉？”
对水滨翫昭《荆陷》弑之。

《左传·僖公四年》：齐侯伐楚。管仲曰：“昭王南征而不复，寡人是问。” 楚子曰：“昭王之不复，君其问诸水滨。”

缪迓越裳，畴肯雉之。

交趾之南，有越裳国。周公居摄，越裳重译而献白雉。昭王不顾其德，不能致，乃南巡狩，欲亲迓《越裳》而求白雉焉。

问：穆王巧挴，夫何为周流？环理天下，夫何索求
对穆懵祈招，猖徉以游轮。行九埜惟怪之谋，胡绐娱
载胜之兽，觞瑶池以迭谣？〈载音戴礼记载与戴同〉

懵不明也。《山海经》：西王母状如人，狗尾蓬头，戴胜，善啸。

问“妖夫曳衒，何号乎市；周幽谁诛，焉得夫褒姒对：“孺贼厥诜，爰檿其弧。幽祸挐以夸，惮褒以渔。淫嗜
薎杀，谏尸谤屠。孰。鳞漦以征，而化鼋是辜。”

《史记·周本记》：昔夏之衰，有二神龙止于夏庭，而言曰：“余，褒之二君也。” 夏帝十请其漦而藏之，于是龙亡而漦在椟。传至厉王，发而观之，漦流于庭，化为元鼋，以入王宫。后宫童妾遭之而孕，无夫生子，惧而弃之。宣王时，童女谣曰：“檿弧箕服，实亡周国。” 闻有夫妇卖是器者，使执而戮之。逃于道而见乡者，后宫童妾所弃妖子，哀而收之，奔于褒。褒人有罪，请入童妾所弃女子者于王以赎罪，是为褒姒。王见而爱之，生子伯服。竟废申后，以褒姒为后。后犬戎遂杀幽王骊山下。

问：“天命反侧，何罚何佑？”

《对》：“天邈以蒙，人厶以离。”

厶音私。《说文》：奸邪也。《韩非子》：仓颉造字，自营为厶，通作私。

胡克合厥道，而诘彼尤违。

问：“齐桓九会，卒然身杀？”

对：“桓号其大任，属以傲幸，良以九合，逮孽而坏。”
问：“彼王纣之躬，孰使乱惑，何恶辅弼，谗谄是服？”
对：“纣无谁使惑，惟志为首，逆图倒视，辅谗以僇宠。”
问：“比干何逆，而抑沈之？雷开何顺，而赐封之？”

对干异召死，雷济克后。

《史记·殷本纪》：“纣愈淫乱，比干曰：‘为人臣者，不得不以死争’。乃狂谏。纣怒曰：‘吾闻圣人心有七窍’” ，剖比干以观其心。雷开，纣佞臣。

问：“何圣人之一德，卒其异方？梅伯受醢，箕子详《狂》。”

梅音浼，醢《音海。详》即“佯” 字。

《对文》：“德迈以被芮，鞫顺道醢，梅奴箕忠，咸丧以丑厚。”

梅伯，纣诸侯也。《淮南子》：“桀纣燔生人，辜谏者醢鬼侯之女，葅梅伯之骸。” 《史记》：“纣为淫佚，箕子谏不听，乃被发佯狂为奴，遂隐而鼓琴以自悲。” 翘按问言圣人同德异术，特为梅、箕以发难耳。子厚乃以文王质成虞、芮事对之，荒谬殊甚。此特承王逸之误也。

问：“稷维元子，帝何竺之？”投之于冰上，鸟何燠之？
对弃灵而功，笃胡爽焉？翼冰以炎，盍崇畏焉？

《史记》：后稷其母有邰氏曰姜嫄，为帝喾妃。出埜见巨人迹，心忻然说，欲践之，践之而身动如孕者。居期而生子，以为不祥。初欲弃之，因名曰弃。《诗生民》：“诞寘之寒冰，鸟覆翼之。”

问：“何冯弓挟矢，殊能将之。既惊帝切激，何逢长之
对？既岐既嶷，宜庸将焉。纣凶以启，武绍尚焉。”

按：“冯弓挟矢” 实未知所指。王逸以为后稷，洪兴祖以为武王，皆未安。然子厚引《诗》以对，承逸之误也。

问：“伯昌号衰，秉鞭作牧，何令彻彼岐社，命有殷国？”
对：“伯鞭于西，化江汉浒，易岐社以太国之命，以祚武。”

《史记》：“纣以西伯为三公，赐弓矢斧钺，得专征伐。《诗汉广》以文王之道，被于南国，美化行乎江汉之域所作。岐社，太王所立岐周之社也。武王既有殷国，遂通岐周之社于天下，以为太社。”

问：“《迁藏》就岐，何能依？”

对逾梁橐囊，膻仁蚁萃。

“蚁慕羊肉” ，羊肉，膻也。此言民以太王之仁而归之，如蚁之慕膻也。

问：“殷有惑，妇何所讥？”

《对》：“妲灭淫商，痡民以亟去。”

《国语》：“殷辛伐有苏，有苏氏以妲己女焉。殷辛惑之，毒痡四海，故民皆亟去。”

问：“受赐兹醢”，西伯上告，何亲就上帝，罚殷之命以不
救？

《对》“肉梅以颁，乌不台诉。孰盈癸恶，兵躬沴祀。”

台，我也。梅伯事见前。此谓纣醢梅伯以赐诸侯，西伯受之，以祭告语于上帝。此天所以亲致纣之罚，故殷之命至于绝而不续也。

问：“师望在肆昌何识，鼓刀扬声后何喜？”

《对牙》伏牛渔积，内以外萌。岐目厥心，了视显光。

《史记·齐世家》：“太公望吕尚者，东海上人，姓姜氏，以渔钓奸周西伯。西伯出猎，遇太公于渭阳。谯周曰：‘姓姜，名牙’。” 《战国策》：“太公望老妇之逐夫，朝歌之废屠。” 《淮南子》：“太公之鼓刀。” 注：“河内汲人有屠钓之困。” 了，明也，周官有视了。

奋力屠国，以髀髋厥商。

《旧说》吕望鼓刀在列肆，文王亲往问之，对曰：“下屠屠牛，上屠屠国。” 文王喜，载与俱归。

问：“武发杀殷，何所悒？载尸集战，何所急？”

《对》：“发杀昌逞，寒民于烹。惟栗厥文考，而虔子以徂征。”

发，武王名也。寒民于烹，为救民于虐焰之中。栗，谓以栗为主也。《史记》：武王东观兵，至于孟津，为文王木主，载以车中军。武王自称太子发，言奉文王以伐，不敢自专也。

对：“中谮不列，恭君以雉。”

《左传》：晋献公伐骊戎，骊戎男女以骊姬归，生奚齐。骊姬嬖，欲立其子，使太子居曲沃。姬谓太子曰：“君梦齐姜，必速祭之。” 太子祭于曲沃，归胙于公。姬毒而献之，泣曰：“贼由太子。” 太子奔新城，十二月戊申，缢于新城。《国语》《雉经》于新城之庙。注：《雉经》，头枪而悬死也。《礼记》曰：再拜稽首，乃卒，是以为恭世子也。

胡螾讼《蛲贼》，而以变天地。

螾：《说文》：“虫侧行者。” 蛲，腹中虫，以譬骊姬。

问：“皇天集命，惟何戒之？”受礼天下，又使至代之？
对：“天集厥命，惟德受之。”引怠以弃，天又祐之。

问：“初汤臣摰，后玆承辅，何卒官？”汤尊食宗绪。

对：“汤摰之合，祚以久食。昧始以昭末，克庸成绩，
问勋阖梦。生少，离散亡。何壮武厉，能流厥严。”

《对光征梦祖》，憾离以厉。彷徨激覆，而勇益德迈。

《阖吴王》阖庐，名《光梦》。阖庐祖父寿梦，寿梦卒，太子诸樊立。诸樊卒，传弟馀祭，馀祭卒，传弟夷末，夷末太子王僚立。阖庐，诸樊之长子也，怨不得为王，少离散亡，放在外，乃使专诸刺王僚，代为吴王，子孙世盛也。

问：“彭铿斟雉帝何飨？受寿永多夫何长？”

《对铿羹》于帝圣，孰嗜味夫死自暮而谁飨，以俾寿。

彭祖姓篯，名铿，帝颛顼元孙。旧说铿好和滋味，进雉羹于尧，尧飨之而锡以寿考，至八百岁。《庄子》以为上及有虞，下及五伯，是也。但此本谓“上帝” ，已为妄说，而注以为尧，又妄之尤也。

问：“中央共牧，后何怒？蜂蛾微，命力何固？”

《对》：“螝啮己毒，不以外肆。细腰群螫，夫何足病。”

《说文》：“螝，蚕蛹也。” 《韩非子》：“虫有螝者，一身两口，争食相龁，遂相杀也。啮，噬也。螫，虫行毒也。” 《博物志》：“细腰蜂，无雌雄之类，取桑虫及阜螽之子，抱而为己子也。” 《问》言“中央共牧” ，王逸注：“牧，草也。中央之洲，有岐首之蜷，争共食牧草之实，自相啄啮。” 其说既无引据，殊为可笑。《楚辞赘说》所解，颇为得之。盖以中央者，中国也；共牧者，共九州之牧也。若使中国共牧，无所战争，则君何怒而有讨乎？今蜂蚁微命而好争，其力甚固，盖！蜂有毒而蚁好𩰚故也。以喻上失其政，九州无牧，诸侯战争，不可禁止，以讥当时之事耳。子厚不知，乃亦承“逸” 之误。

问：“惊女釆薇”，鹿何祐？“北至回水”，《萃》何喜？

《对》《萃》“回”偶昌，鹿曷祐以女。

问采薇惊鹿，事无所考。翘按：《广博物志》云：“伯夷、叔齐逃首阳，弃薇不食，白鹿乳之。” 其说与问词稍合，但于“女” 字未安。北至回水，或恐又是一事，俟考之。

问：“兄有噬犬，弟何欲？”易之以百两，卒无禄。

《对》：“鍼欲兄爱，以快侈富。愈多厥车，卒逐以旅。”

柳自注：“百两，盖谓车也。” 王逸以为百两金，误也。鍼，秦后子也。两，车数也。《左传》：“秦后子有宠于桓如二君于景，其母曰：‘弗去，惧选’。” 癸卯，鍼适晋，其车千乘，书曰：“秦伯之弟鍼出奔晋。” 罪秦伯也。《王逸注》：乃以秦伯有啮犬，弟鍼欲请之，秦伯不肯，鍼以百两金易之而又不听，因逐鍼而夺其禄。其事与《左传》不同，未知是否。

问：“薄暮雷电，归何忧？厥严不奉帝何求？”伏匿穴处。爰
何云？荆勋作师。夫何长？先悟过改更。我又何言？
对咨吟于埜。胡若之狠严，坠谊殄丁厥任？

狠，戾也。《闵原》，当此礼义消亡之时也。

合行违匿固若所，咿嚘忿毒意谁与。

此谓原“伏匿草埜，已得其所尚，兴词致叹而不胜悲愤，欲何为也？”

丑齐徂秦啖厥诈，谗登狡庸咈以施。甘恬祸凶亟锄
夷，愎不可化徒若罢。

此谓楚怀王之时。秦欲伐齐，与楚从亲。惠王患之，乃令张仪厚币事楚绝齐，愿献商、于之地六百里。楚怀王贪而信张仪，遂绝齐交，使如秦受地。张仪诈之曰：“仪与王约六里，不闻六百里。” 怀王怒，举兵伐秦，大败于丹阳。明年，秦割汉中地与楚以和。时秦昭王欲与怀王会，王欲行，屈原谏之曰：“秦虎狼之国，不可信，不如无行。” 怀王信子兰言，竟行，遂死于秦。此《对》之意，所以详言。用原当日谏之不听，以至于斯云尔。

问：“吴光争国久余是胜？”

《对》“阖绰厥武，滋以侈颓。”

阖庐即吴光也。楚昭王十年。吴王阖庐伐楚。楚大败吴兵，遂入郢。

问“何环穿自闾社丘陵”，爰出子文。

对“於菟不可以作，怠焉庸归？”

按《左传宣公四年》：“初，若敖娶于䢵，生𩰚伯比。若敖卒，从其母畜于䢵，淫于䢵子之女，生子文焉。䢵夫人使弃诸埜中，虎乳之。䢵子田见之，惧而归夫人。”

以告，遂使收之。楚人谓乳为“𩰚谷” ，谷音彀。谓虎为“於菟。” 以其女妻伯比，实为令尹子文。

问：“吾告堵敖以不长？”

《对》：“款吾敖之阏以旅尸。”

柳自注：“楚人谓未成君而死曰敖。” 堵敖，楚文王兄也。今哀怀王将如堵敖，不长而死，以此告之。《逸注》以为堵敖为楚贤人，大谬。按《左传庄公十四年》：“楚子灭息，以息姬归，生堵敖及成王焉。” 楚子，文王也。庄公十九年杜敖立，二十二年成王立。杜敖即堵敖也。则堵敖乃成王之兄。子厚以为文王兄，亦误矣。楚怀王为秦昭王所诈，令会武关强留之要以割地，怀王卒死于秦。此所谓《旅尸》也。阏，塞也，止也。

《问何》试，上自予，忠名弥彰。

对：“诚若名，不尚曷极而辞。”

此谓屈原苟无尚名之心，则“天问曷极” ，其辞如此。